## Educació reconeix l’excel·lència acadèmica de 658 alumnes de Primària de la província d’Alacant

*** El secretari autonòmic d’Educació ha entregat el premi a 444 alumnes d’esta etapa i este dimarts s’entregarà als 214 restants
* Els premiats han rebut un diploma i el reconeixement queda plasmat en l’historial i en l’expedient acadèmic**

El secretari autonòmic d’Educació, Daniel McEvoy, ha entregat, este dilluns, els premis d’excel·lència acadèmica a 444 alumnes de Primària de la província d’Alacant.

A estos alumnes s’unixen 214 estudiants més de Primària que rebran el seu guardó este dimarts, la qual cosa fa un total 658 alumnes de Primària d’Alacant guardonats pel seu esforç i dedicació. A més, en l’acte de demà es reconeixerà també l’esforç de 206 estudiants de Secundària.

El secretari autonòmic d’Educació ha animat els premiats “a continuar en este camí de la cultura de l’esforç, aprenent que, amb treball, s’aconseguixen les grans metes”.

Així mateix, Daniel McEvoy ha destacat el paper de tota la comunitat educativa i de les famílies pel seu “acompanyament en estos anys de creixement personal i acadèmic”.

Els premis consistixen en un diploma a l’excel·lència en el rendiment acadèmic expedit per la Conselleria d’Educació, Cultura, Universitats i Ocupació. Este reconeixement queda plasmat en l’historial acadèmic i en l’expedient acadèmic de les persones premiades.

Fecha: 03/02/2025